משה אדרי (קצין צה"ל)

משה אדרי (נולד ב־3 באפריל 1962) הוא קצין צה"ל במילואים בדרגת תת-אלוף, המכהן כראש הוועדה לאנרגיה אטומית. קודם לכן שימש כעוזר שר הביטחון להתגוננות, כראש אגף אמצעים מיוחדים במשרד הביטחון וכראש מנהלת תקומה האמונה על שיקום יישובי עוטף עזה. אדרי נולד ב-1962 בנצרת עילית. למד בבית הספר ניר העמק. התגייס לחטיבת גולני, עבר קורס קציני חי"ר ולחם במלחמת לבנון הראשונה. במהלך שירותו כמפקד פלוגה בגולני, בספטמבר 1984 נפצע באורח קשה בתאונת אימונים וידו השמאלית נקטעה. לאחר תקופת שיקום שירת כראש מדור תורת לחימה במפקדת קצין חי"ר וצנחנים ראשי. הוא עבר לחיל האוויר ומונה לקצין אג"ם ביחידה הטקטית לחילוץ מיוחד (669), ב-1990 מונה לסגן מפקד היחידה תפקיד בו שירת עד 1992. לאחר שסיים לימודי תואר ראשון בלימודי המזרח התיכון ואפריקה באוניברסיטת חיפה מונה למפקד טייסת מכין בבית הספר לטיסה. בתפקידו הבא שירת כראש ענף אימונים במפקדת כוחות האוויר המיוחדים של חיל האוויר. ביולי 1998 מונה למפקד היחידה הטקטית לחילוץ מיוחד (669) ופיקד עלייה עד 2001. לאחר מכן עמד בראש מפקדת כוחות האוויר המיוחדים. לאחר שסיים לימודי תואר שני במדיניות ציבורית באוניברסיטת בר-אילן, מונה למפקד על בסיס כנף 2. ב-2008 ריכז את פרויקט "דרך ארץ ושמיים" שמטרתו לחזק את הקשר בין צה"ל למערכת החינוך. ב-2011 השתחרר מצה"ל ושימש במשך כשלוש שנים וחצי כראש מערך בוועדה לאנרגיה אטומית. ביוני 2015 מונה לעוזר שר הביטחון להתגוננות וראש אגף אמצעים מיוחדים במשרד הביטחון. במסגרת תפקידו זה עמד בראש פרויקט "אנשי חיל" למאבק במגפת הקורונה. ב-1 באוגוסט 2022 החל לכהן כיו"ר הוועדה לאנרגיה אטומית. לאחר מאורעות מתקפת הפתע של חמאס, ב-19 באוקטובר 2023 מונה במקביל לעמוד בראש מנהלת תקומה האמונה על שיקום יישובי עוטף עזה. ב-4 באוגוסט 2024 סיים את תפקידו כראש מנהלת תקומה. נישא למיכל, שאותה הכיר בעת שהייתה פקידה פלוגתית בפלוגה שעליה פיקד, ולהם בן ושתי בנות. מדיה וקבצים בנושא משה אדרי בוויקישיתוף איילת גונדר ורוני ווינקלר, ‏כוחות מיוחדים, באתר חיל האוויר הישראלי, אפריל 2003 נדב שחם, ‏להיות לוחם שלדג, באתר חיל האוויר הישראלי, 14 בדצמבר 2015 ניר דבורי, ‏האיש שיצא מהצללים כדי לבלום את הנגיף - והצליח איפה שהממשלה נכשלה, באתר ‏מאקו‏, 13 במרץ 2021 יואב לימור, עם יד על הגרעין: היכרות ראשונה עם ראש הוועדה לאנרגיה אטומית משה אדרי, באתר ישראל היום, 3 באוקטובר 2022 יואב לימור, עם יד על הגרעין: היכרות ראשונה עם ראש הוועדה לאנרגיה אטומית משה אדרי, באתר ישראל היום, 3 באוקטובר 2022 אישור מינוי עוזר שר הביטחון להתגוננות, אתר משרד ראש הממשלה, 26 ביוני 2015 איילת גונדר ורוני ווינקלר, ‏כוחות מיוחדים, באתר חיל האוויר הישראלי, אפריל 2003. ראש הממשלה בנט הודיע על מינויו של תא"ל (במיל׳) משה אדרי לתפקיד יו"ר הוועדה לאנרגיה אטומית, באתר של משרד ראש הממשלה, 29 בדצמבר 2021 חנן גרינברג, סדרת חינוך: צה"ל יסתער השבוע על בתי הספר, באתר ynet, 23 במרץ 2008 אמיר אורן, פרשנות || איזנקוט הזדכה על איראן - ומכין את צה"ל למבצעים ממוקדים ומוחצים, באתר הארץ, 17 ביולי 2015 ניר דבורי, ‏האיש שיצא מהצללים כדי לבלום את הנגיף - והצליח איפה שהממשלה נכשלה, באתר ‏מאקו‏, 13 במרץ 2021 יהונתן ליס ורויטרס, לפיד בחילופי ראש הוועדה לאנרגיה אטומית: "'היכולות האחרות' שומרות עלינו בחיים", באתר הארץ, 1 באוגוסט 2022 אמיתי גזית, תוקם מנהלת לשיקום ישובי עוטף עזה; שם האזור ישונה ל"חבל התקומה", באתר כלכליסט, 19 באוקטובר 2023 גד ליאור, איתמר אייכנר, אחרי התנגדות מנכ"ל משרד רה"מ: הוקמה מנהלת לשיקום העוטף בלי אדירי, באתר ynet, 19 באוקטובר 2023 איתמר אייכנר, משה אדרי סיים את תפקידו כראש מינהלת תקומה: "ברגע משבר - נכנסת לתמונה", באתר ynet, 4 באוגוסט 2024